stanford-oval/wikipedia huggingface dataset:
Jasse Jalonen

| Henkilötiedot |
| --- | --- | --- | --- |
Syntymäaika: 18. heinäkuuta 1973 (ikä 51)
Syntymäpaikka: Turku, Suomi
Pelipaikka: keskikenttäpelaaja
Pituus: 179 cm
Junioriseurat
1985–1992: TPS
Seurat
| Vuodet | Seura | O | (M) |
| 1992–1995 | TPS | 74 | (6) |
| 1993 | → TuPa (laina) | 12 | (3) |
| 1994 | → PIF (laina) | 2 | (0) |
| 1996–1997 | MyPa | 20 | (0) |
| 1997 | → MP (laina) | 1 | (0) |
| 1997 | Flora | 5 | (0) |
| 1998 | KTP | 24 | (6) |
| 1999 | VPS | 19 | (1) |
| 2000–2001 | TPS | 54 | (4) |
| 2002–2008 | ÅIFK | 130 | (83) |
| Yhteensä | Yhteensä | 341 | (103) |
Maajoukkue
| 1989 | Suomi U16 | 1 | (0) |
| 1994–1995 | Suomi U21 | 12 | (3) |
| 1995–1996 | Suomi | 6 | (0) |
Valmennusura
2006–2008: ÅIFK (apuv.)
 Seurajoukkueuran tilastot kattavat vain kansalliset sarjat.
Jasse Michael Jalonen (s. 18. heinäkuuta 1973 Turku) on entinen suomalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja.
Jalonen edusti uransa aikana Turun Palloseuraa (1992–1995, 2000–2001), Myllykosken Palloa (1996–1997), tallinnalaista FC Floraa (1997), KTP:tä (1998) ja Vaasan Palloseuraa (1999). Suomen maajoukkueessa Jalonen pelasi kuusi ottelua.
ÅIFK:n valmentajana hän luotsasi joukkueen yhdessä Jani Keulan kanssa sarjaporrasta ylemmäs kauden 2007 päätteeksi.
Teemu Kivihalme

| Teemu Kivihalme> Henkilötiedot |
| --- | --- |
Syntynyt: 14. kesäkuuta 1995 (ikä 29) Cloquet, MN, Yhdysvallat
Kansalaisuus:   Yhdysvallat  Suomi
Jääkiekkoilija
Lempinimi:  Tiimu
Pelipaikka:  puolustaja
Maila:  vasen
Pituus:  183 cm
Paino:  80 kg
Seura
Seura:  Malmö Redhawks
Sarja:  SHL
Pelinumero:  62
Pelaajaura
Pääsarjaura:  2017–
Aik. seurat:  Kärpät (SML) Toronto Marlies (AHL) TPS (SML)
NHL-varaus:  140. varaus, 2013 Nashville Predators
Teemu Jordan Kivihalme (s. 14. kesäkuuta 1995 Cloquet, Minnesota, Yhdysvallat) on amerikansuomalainen jääkiekkopuolustaja, joka pelaa Ruotsin SHL-liigan Malmö Redhawksissa.
Ura > Maajoukkueura

Kivihalme edusti Yhdysvaltoja alle 18-vuotiaiden Ivan Hlinkan muistoturnauksessa vuonna 2012. Hän pelasi myös World Junior A Challengessa vuonna 2013 voittaen kultaa. Kivihalme on pelannut myös yhden ottelun Suomen alle 17-vuotiaiden maajoukkueessa ja vieraillut Vierumäen maajoukkueleireillä.
Kivihalme päätti lopulta edustaa miesten maajoukkuetasolla Suomea, kun hänet nimettiin edustamaan maata vuoden 2018 Karjala-turnaukseen. Kivihalme on pelannut kolme A-maaottelua tehden yhden syöttöpisteen. Hän teki A-maajoukkuedebyyttinsä 8. marraskuuta 2018 Helsingin Hartwall Arenassa Venäjää vastaan. Kivihalme merkittiin Suomen kakkospuolustajapariin hänen kanssaan Kärpissäkin pelanneen Jani Hakanpään viereen.
Pelityyli

Kivihalme on kuvaillut itseään kahden suunnan puolustajaksi, joka ei ole kovin fyysinen, mutta käyttää luistelutaitoaan hyväksi. Sanomalehti Kalevan toimittaja Joonas Hentilä vertasi Kivihalmetta antamansa haastattelun yhteydessä pelityyliltään Markus Nutivaaraan ja Joni Pitkäseen.
Muuta

Kivihalmeen suomalainen isä Janne on kotoisin Oulusta ja entinen yliopistopuolustaja, joka myöhemmin valmensi Teemua Burnsville High Schoolin joukkueessa. Sekä Janne että hänen isänsä pelasivat juniorina jääkiekkoa Kärpissä. Teemun äiti Shanda on yhdysvaltalainen.
Teemu Kivihalme on kertonut saaneensa nimensä NHL-hyökkääjä Teemu Selänteen mukaan, joka oli sittemmin myös hänen lapsuuden idolinsa. Kivihalmeen perheen toinen äidinkieli hänen lapsuudessaan oli suomi, mutta Suomesta pois vietetyt vuodet ovat kuitenkin heikentäneet hänen kielitaitoaan. Hän kuitenkin puhuu nykyään muutamia sanoja suomea.
Sviland

| Sviland |
| --- | --- |

 Sviland
 Koordinaatit: 58°49′27″N, 5°49′19″E 
Valtio:  Norja
Lääni:  Rogaland
Kunta:  Sandnes
Pinta-ala:  
 – Maa:  0,3 km²
Väkiluku (2023):  742
 – Väestötiheys:  2 473,3 as./km²
Infobox OKVirheellinen NIMI-arvo: 
Sviland on taajama Sandnesin kunnassa Rogalandin läänissä Norjassa. Taajaman pinta-ala on 0,3 neliökilometriä ja asukasluku 742 vuonna 2023.
Aiheesta muualla

Kuvia tai muita tiedostoja aiheesta Sviland Wikimedia Commonsissa
JLPT

JLPT on lyhenne sanoista Japanese Language Proficiency Test. Se on japania opiskeleville ulkomaalaisille suunnattu Japanin opetushallituksen vuodesta 1984 alkaen järjestämä maksullinen japanin kielikoe. Kokeen on voinut suorittaa myös Suomessa vuodesta 2005 lähtien, tarkempia tietoja antaa Japanin Suomen suurlähetystö. Kokeessa japanin osaamista arvioidaan viidellä eri vaikeustasolla (N5-N1), joista helpoin on taso 5 ja vaativin taso 1 (uudistettu vuonna 2010). N tasojen nimessä tarkoittaa sekä "new" että "nihongo" (japanin kieli). Koe pidetään vuosittain joulukuun ensimmäisenä sunnuntaina maailmanlaajuisesti ja sen hinta Suomessa on vuodesta 2010 lähtien likimain 35 € (taso 5), 40 € (taso 4), 45 € (taso 3), 50 € (taso 2) ja 55 € (taso 1), tosin hinta voi vaihdella vuodesta toiseen. Ilmoittautumisia otetaan vastaan yleisesti ottaen elokuusta syyskuuhun.
Uudistettu testi

Vuoteen 2009 asti tasoja oli neljä, mutta 2010 astui voimaan viides taso. Uusi taso laadittiin, koska vaikeusaste 2. ja 3. tason välissä oli monien mielestä liian suuri.
Taso 1: Sama kuin alkuperäinen taso 1, testi testaa kuitenkin jatkossa uudistuneempaa aineistoa
Taso 2: Sama kuin alkuperäinen taso 2
Taso 3: Alkuperäisten tasojen 2 ja 3 välissä
Taso 4: Sama kuin alkuperäinen taso 3
Taso 5: Sama kuin alkuperäinen taso 4
JLPT-tasot

Tasoilla N5, N4, N3 koe koostuu kolmesta osiosta: merkit ja sanasto (文字・語彙 moji, goi), kielioppi ja luetun ymmärtäminen (文法・読解, moji, goi, bunpou, dokkai) ja kuullun ymmärtäminen (聴解 choukai). Tasoilla N2 ja N1 on ensimmäiset kaksi osiota yhdistetty yhdeksi suureksi kokonaisuudeksi. Kaikissa tasoissa maksimipisteet ovat 180, ja jokainen kolmesta osiosta on 60 pisteen arvoinen. Tasoilla N5-N3 on siis kolme 60 pisteen osiota ja tasoilla N2-N1 on yksi 120 pisteen osio ja yksi 60 pisteen osio.
JLPT-tasot > Taso 5

N5 on kokeista helpoin. Se sopii aloittelijoille, jotka osaavat perusfraaseja sekä ymmärtävät yksinkertaista kirjoitettua japania. Tason läpäisemiseksi on osattava lisäksi seuraavat asiat: 100 kanjia ja n. 800 sanaa. Tason läpäisyyn suositellaan 150 tunnin suoritettuja japanin opintoja, mutta vähemmälläkin voi päästä läpi. Tason 5 koe kestää 105 minuuttia, jotka jakautuvat eri kokonaisuuksiin seuraavasti: Merkit ja sanasto 25 minuuttia, kuullun ymmärtäminen 30 minuuttia ja luetunymmärtäminen sekä kielioppi 50 minuuttia. Tason maksimipisteistä tarvitaan 80 pistettä eli noin 44 % kokeen läpäisemiseksi. Lisäksi ensimmäisestä kahdesta osiosta on saatava yhteensä vähintään 38 pistettä ja kuullun ymmärtämisestä vähintään 19 pistettä.
JLPT-tasot > Taso 4

N4 on kokeista toiseksi helpoin. Se sopii aloittelijoille, jotka kykenevät kommunikoimaan japaniksi yksinkertaisissa jokapäiväisissä keskusteluissa sekä ymmärtävät kieliopin perusteita ja helppoa kirjoitettua japania. Tason läpäisemiseksi on osattava lisäksi seuraavat asiat: 300 kanjia ja n. 1500 sanaa. Tason läpäisyyn suositellaan 300 tunnin suoritettuja japanin opintoja. Tason 4 koe kestää 140 minuuttia, jotka jakautuvat eri kokonaisuuksiin seuraavasti: Merkit ja sanasto 30 minuuttia, kuullun ymmärtäminen 35 minuuttia ja luetunymmärtäminen sekä kielioppi 70 minuuttia. Tason maksimipisteistä tarvitaan 90 pistettä eli 50 % kokeen läpäisemiseksi. Lisäksi ensimmäisestä kahdesta osiosta on saatava yhteensä vähintään 38 pistettä ja kuullun ymmärtämisestä vähintään 19 pistettä.
JLPT-tasot > Taso 3

N3 on melko haastava. Vuonna 2010 tulleen uudistuksen mukaan tämä taso on vaikeusasteeltaan edellisten tasojen 2. ja 3. välissä. Testi sopii keskitason opiskelijoille, jotka tuntevat jo melko paljon kielioppia ja eniten käytettyjä kanjeja. Tason läpäisemiseksi on osattava lisäksi seuraavat asiat: 650 kanjia ja n. 3750 sanaa. Tason läpäisyyn suositellaan 450 tunnin suoritettuja japanin opintoja. Tason 3 koe kestää 140 minuuttia, jotka jakautuvat eri kokonaisuuksiin seuraavasti: Merkit ja sanasto 30, kuullun ymmärtäminen 40 ja luetunymmärtäminen sekä kielioppi 70 minuuttia. Tason maksimipisteistä tarvitaan 95 pistettä eli noin 53 % kokeen läpäisemiseksi. Lisäksi jokaisesta kolmesta osiosta on saatava vähintään 19 pistettä.
JLPT-tasot > Taso 2

N2 on jo melko vaikea. Se sopii keskitason opiskelijoille, jotka ymmärtävät jo vaikeampaa kielioppia sekä kanjeja, voivat ottaa osaa suurimpaan osaan jokapäiväisistä keskusteluista sekä osaavat lukea kirjoitettua japania melko sujuvasti. Tason läpäisemiseksi on osattava lisäksi seuraavat asiat: 1 000 kanjia ja n. 6 000 sanaa. Tason läpäisyyn suositellaan 600 tunnin suoritettuja japanin opintoja. Tason 2 koe kestää 155 minuuttia, jotka jakautuvat eri kokonaisuuksiin seuraavasti: Merkit, sanasto, luetunymmärtäminen ja kielioppi 105 minuuttia, kuullun ymmärtäminen 50 minuuttia. Tason maksimipisteistä tarvitaan 90 pistettä eli 50 % kokeen läpäisemiseksi. Lisäksi jokaisesta kolmesta osiosta on saatava vähintään 19 pistettä. Vaikka ensimmäiset kaksi osiota onkin kokeessa yhdistetty yhdeksi kokonaisuudeksi, pisteytetään ne siis kuitenkin erikseen.
JLPT-tasot > Taso 1

N1 on tasoista vaikein. Se sopii edistyneille opiskelijoille, jotka osaavat kaikki yleisessä käytössä olevat kanjit ja edistynyttä kielioppia, ja jotka osaavat japania liiketoiminta- ja yliopistotasoisesti. Tason läpäisemiseksi on osattava lisäksi seuraavat asiat: 2 000 kanjia ja n. 10 000 sanaa. Tason läpäisyyn suositellaan 900 tunnin suoritettuja japanin opintoja. Tason 1 koe kestää 170 minuuttia, jotka jakautuvat eri kokonaisuuksiin seuraavasti: Merkit, sanasto, luetunymmärtäminen ja kielioppi 110 minuuttia, kuullun ymmärtäminen 60 minuuttia. Tason maksimipisteistä tarvitaan 100 pistettä eli noin 56 % kokeen läpäisemiseksi. N1:n pisteraja on siis kaikista tasoista korkein, mutta ei juuri eroa esimerkiksi N3:n vaatimasta 53 %:sta. Vaikka ensimmäiset kaksi osiota onkin kokeessa yhdistetty yhdeksi kokonaisuudeksi, pisteytetään ne siis kuitenkin erikseen.
Aiheesta muualla

http://www.tanos.co.uk/jlpt/aboutjlpt/
http://www.kanjikaveri.net/JLPT/
TUC

TUC-keksejä
TUC on Mondelez Internationalin omistaman LU:n suolakeksimerkki.
TUC-keksi syntyi Belgiassa 1958, kun makeitten keksien leipuri Parein kävi Yhdysvalloissa tutustumassa Euroopassa silloin vielä tuntemattomiin rapeisiin, suolattuihin cracker-kekseihin. Paluulennolla Parein mietti, mistä löytäisi lyhyen ja iskevän nimen uudelle suolakeksilleen. Hän huomasi sanomalehtiartikkelin, jossa puhuttiin ”Trade Union Corporationista”. Parein piirsi paperille kirjaimet T.U.C. ja ympyröi ne – näin väitetään syntyneen paitsi TUC-keksien nimen, niin myös logon.
Vuonna 1977 ranskalainen LU osti muun muassa TUC-keksejä valmistaneen belgialaisyrityksen. Vuonna 1986 LU alkoi kokeilla eri tavoilla maustettuja TUC-keksejä. Ensimmäisenä markkinoille lanseerattiin pekonin- ja juustonmakuiset versiot.
Suomessa TUC-keksejä on myyty juuston- ja pekoninmaun lisäksi ainakin paprikan, chilipaprikan, keltasipuli-hapankerman ja yrtti-valkosipulin makuisina.
Jeff Stinco

Jean-François "Jeff" Stinco on kanadalainen rockmuusikko, joka tunnetaan parhaiten Simple Plan-yhtyeen kitaristina. Hän syntyi Montréalissa, Québecissä. Vuonna 1999 hän tapasi entiset lukiotoverinsa 
Chuck Comeaun sekä Sébastien Lefebvren. Stinco on esiintynyt myös näyttelijänä muun muassa elokuvassa Nitro (2007).
Svinhufvudin II hallitus
Kokoonpano

| Ministeri | Tehtävissä | Puolue |
| --- | --- | --- |
| Pääministeri Pehr Evind Svinhufvud |  4.7.1930 – 18.2.1931 |  Kansallinen Kokoomus |
| Vt. pääministeri Juho Vennola |  18.2.1931 – 21.3.1931 |  Edistyspuolue |
| Ulkoasiainministeri Hjalmar Procopé |  4.7.1930 – 21.3.1931 |  amm. |
| Oikeusministeri Karl Söderholm |  4.7.1930 – 21.3.1931 |  RKP |
| Sisäasiainministeri Erkki Kuokkanen |  4.7.1930 – 21.3.1931 |  Kansallinen Kokoomus |
| Puolustusministeri Albin Manner |  10.7.1930 – 21.3.1931 |  Maalaisliitto |
| Apulaispuolustusministeri Albin Manner Hugo Österman |  4.7.1930 – 10.7.1930 10.7.1930 – 21.3.1931 |  Maalaisliitto amm. |
| Valtiovarainministeri Juho Vennola |  4.7.1930 – 21.3.1931 |  Edistyspuolue |
| Opetusministeri Paavo Virkkunen |  4.7.1930 – 21.3.1931 |  Kansallinen Kokoomus |
| Maatalousministeri August Raatikainen |  4.7.1930 – 21.3.1931 |  Maalaisliitto |
| Apulaismaatalousministeri Juho Koivisto |  4.7.1930 – 21.3.1931 |  Maalaisliitto |
| Kulkulaitosten ja yleisten töiden ministeri Rolf Witting |  4.7.1930 – 21.3.1931 |  RKP |
| Kauppa- ja teollisuusministeri Axel Solitander |  4.7.1930 – 21.3.1931 |  amm. |
| Sosiaaliministeri Eino Tuomivaara |  4.7.1930 – 21.3.1931 |  Maalaisliitto |
Theodor Lessing

Theodor Lessing
Theodor Lessing (8. helmikuuta 1872 Hannover – 31. elokuuta 1933 Marienbad) oli saksalainen juutalainen filosofi, joka oli saksalaisen elämänfilosofian (Lebensphilosophie) edustajia.
Lessing oli kulttuurikriitikko, filosofinen pessimisti ja tahdonmetafyysikko, joka kirjoitti Arthur Schopenhauerin, Friedrich Nietzschen, Oswald Spenglerin ja Ludwig Klagesin perinteessä. Hänen mukaansa ihmisten peruselämänkokemukset olivat hätä ja kärsimys. Päinvastoin kuin Schopenhauer, Lessing ei kuitenkaan reagoinut tähän kannattamalla vetäytymistä yksinäisyyteen, vaan kannattamalla aktiivista toiminnan filosofiaa.
Kansallissosialistinen salamurhaaja ampui Lessingiä 30. elokuuta 1933, ja hän kuoli vammoihin seuraavana päivänä.
Teoksia

Europa und Asien (1918)
Geschichte als Sinngebung des Sinnlosen (1919)
Jäö oder wie ein Franzose auszog um in Hannover das "raanste" Deutsch zu lernen (Theodore le Singe) (1919)
Haarmann. Die Geschichte eines Werwolfs (1925)
Nietzsche (1925)
Meine Tiere (1926)
Blumen (1928)
Der jüdische Selbsthaß (1930)
Einmal und nie wieder (1935)
Die verfluchte Kultur (1981)
Aiheesta muualla

Über den Mord an Lessing – Lessingin murhasta (saksaksi)
Edition des Werks von Theodor Lessing[vanhentunut linkki], Universität Oldenburg (saksaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Theodor Lessing
Käännös suomeksi
This Is Your Life

This is Your Life oli Ralph Edwardsin luoma radio- ja televisio-ohjelma, jossa ohjelman vieraan elämäntarina kerrottiin tuttavien ja sukulaisten avustuksella. Ohjelma sai alkunsa radiossa vuonna 1948 ja siirtyi televisioon 1952. Ohjelmaa esitettiin Yhdysvalloissa vuoteen 1960 asti, ja sen vieraina kävivät muun muassa Marilyn Monroe, Stan Laurel, Oliver Hardy, Bob Hope, Andy Griffith, Buster Keaton, Barbara Eden, Bette Davis, Shirley Jones, Jayne Mansfield ja Carol Channing. Isossa-Britanniassa ohjelmaa esitettiin vuoteen 2003 saakka.
Aiheesta muualla

The Museum of Broadcast Communication: This Is Your Life (Arkistoitu – Internet Archive) (englanniksi)
Jean-Frédéric Edelmann

Jean-Frédéric Edelmann (1749–1794) oli ranskalainen säveltäjä ja kosketinsoittaja. Hän opiskeli oikeustiedettä synnyinkaupungissaan Strasbourgissa ja asettui Pariisiin noin vuonna 1773. Hän saavutti siellä mainetta säveltäjänä, pianistina ja kosketinsoittajien opettajana. Edelmann palasi vuonna 1789 Strasbourgiin ja sai hallinnollisen työn Bas-Rhinin alueella. Hänet teloitettiin giljotiinilla poliittisten ja byrokraattisten toimiensa takia.
Edelmann sävelsi näyttämömusiikkiteokset La bergere des Alpes (1781), Ariane dans l'isle de Naxos (1782) ja Diane e l'amour (1802). Lisäksi hänen tuotantoonsa kuuluu oratorio Esther (1781), sinfonioita, kamarimusiikkia ja kosketinsoitinsävellyksiä.
Tehinselkä

| Tehinselkä |
| --- | --- |
 Tehinselkää Sysmässä.
Valtiot:   Suomi
Paikkakunta:  Kuhmoinen, Padasjoki, Sysmä
Koordinaatit:  61°31′01″N, 25°25′59″E
Mittaustietoja
Pinnankorkeus:  74  m 
 fiTehinselkä 
Tehinselkä on Päijänteen suurin selkä. Se sijaitsee Kuhmoisten, Sysmän ja Padasjoen alueella. Selän eteläpuolella on Virmailansaari sekä Varpusenlinnanselkä ja Virmailanselkä. Pohjoispuolella on Judinsalonselkä.
Syvissä vesissä

Syvissä vesissä tarkoittaa seuraavia asioita:
Syvissä vesissä (ransk. Eaux profondes), Michel Devillen ohjaama elokuva vuodelta 1981
Syvissä vesissä (engl. Deep Water), Adrian Lynen ohjaama elokuva vuodelta 2022
Syvissä vesissä (engl. Deep Water), Patricia Highsmithin romaani vuodelta 1957
Syvissä vesissä (ruots. I de lugnaste vatten), Viveca Stenin romaani vuodelta 2008
Syvissä vesissä (engl. SeaChange), australialainen televisiosarja vuosilta 1998–2000 ja 2019
Syvissä vesissä, suomalainen kokoelma-albumi vuodelta 2009
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Syvissä vesissä”, voi hakea sivunnimihaulla, laajalla sivunnimihaulla tai tekstihaulla.
John van Loen

| 0 | 1 | 2 |
| --- | --- | --- |

Henkilötiedot
Koko nimi: Johannes Maria van Loen
Syntymäaika: 4. helmikuuta 1965 (ikä 59)
Syntymäpaikka: Utrecht, Alankomaat
Kansalaisuus:  Alankomaat
Pelipaikka: Hyökkääjä
Pituus: 192 cm
Seurat
| Vuodet | Seura | O (M) |
| 1983-1988 1988-1990 1990-1991 1991-1992 1993-1994 1995 1996-1998 1998-1999 | Utrecht Roda Anderlecht Ajax Feyenoord Sanfrecce Hiroshima Utrecht APOEL |  |
Maajoukkue
| 1985–1990 | Alankomaat | 7 (1) |
John van Loen (s. 4. helmikuuta 1965 Utrecht) on alankomaalainen entinen jalkapalloilija.
Jalkapallomaajoukkue

Van Loen debytoi Alankomaiden maajoukkueessa 1985. Hän kuului Alankomaiden joukkueeseen myös MM-kilpailuissa 1990. Hän on pelannut seitsemän maaottelua ja tehnyt niissä yhden maalin.
Jaakko Mikkola (urheiluvalmentaja)
Julkaisut

Mikkola, Jaakko 1923: Rata- ja kenttäurheilun käsikirja
Mikkola, Jaakko 1924. Yleisurheilijoitten valmennus Parisin kisoihin. Teoksessa Pihkala, Lauri & Jukola, Martti (toim.) Olympialaiskisat II. Porvoo: WSOY, 16–42.
Aiheesta muualla

Rantala, Kalle: Jaakko Mikkola ammattivalmentajana 1924 Kasvatus & Aika.  1.6.2017.
Intiantari

| Intiantari |
| --- | --- |
 Uros.
Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Vuohet Caprinae
Suku::  Nilgiritragus
Laji::  hylocrius
Kaksiosainen nimi
 Nilgiritragus hylocrius  Ogilby, 1838 

Katso myös
   Intiantari Wikispeciesissä   Intiantari Commonsissa 
Infobox OKNimi-testi OK: 
Intiantari (Nilgiritragus hylocrius) on omaan sukuunsa kuuluva vuohilaji, jota tavataan Etelä-Intiassa Keralan ja Tamil Nadun vuorilla. Se on luokiteltu erittäin uhanalaiseksi lajiksi, ja sitä uhkaavat elinympäristöjen häviäminen sekä salametsästys.
Taksonomia

Intiatarin katsotaan nykyisin kuuluvan omaan monotyyppiseen sukuunsa Nilgiritragus. Aikaisemmin se on luettu osaksi tarien eli puolivuohten sukua Hemitragus., joskus himalajantarin (Hemitragus jemlahicus) alalajina.
Koko ja ulkonäkö

Intiantari on kooltaan jonkin verran suurempi kuin himalajantari. Urokset ovat naaraita suurempia. Urosten paino on 80-100 kg ja naaraiden 50 kg. Urosten ruumiinpituus on 150 cm ja säkäkorkeus 100-110 cm, naaraiden 110 cm ja 80 cm. Turkki on himalajantariin verrattuna lyhyt. Naaraat ja nuoret yksilöt ovat kellertävänruskeita tai harmaita. Urokset saavat vanhetessaan mustanruskean värityksen. Selässä uroksilla on hopeainen satulakuvio, joka puolestaan vaalenee iän myötä. Naaman sivuilla uroksilla on hopeiset juovakuviot, kun taas naarailla erityistä kuviointia ei ole. Uroksilla ja naarailla on lyhyet sarvet, jotka kasvavat kaartuen taaksepäin. Naaraiden sarvet ovat pienemmät. Intiantarinaarailla on neljä nisää, mikä poikkeaa puolivuohien kahdesta.
Levinneisyys ja elinympäristö

Intiantaria tavataan Intian eteläosissa Keralan ja Tamil Nadun osavaltioissa alueella, joka kattaa pienen osan Länsi-Ghatien vuorista. Huomattava osa niiden elinalueesta on 1 200–2600 metrin korkeudella merenpinnasta. Laji suosii korkeiden seutujen kallioita, ruohikkojen peittämiä kukkuloita ja avointa maastoa. Seutu on hyvin sateinen ja vuotuinen sadanta alueella saattaa olla jopa neljä metriä.
Elintavat

Intiantarit esiintyvät tavallisesti 11–71 yksilöä käsittävinä laumoina. Eri laumoihin saattaa kuulua pelkästään uroksia, pelkästään naaraita tai näiden jälkikasvua, tai uroksia ja naaraita sekaisin. Aktiivisia intiantarit ovat aamusta myöhäiseen iltaan saakka. Ne laiduntavat yleensä aamulla tai myöhään iltapäivällä. Keskipäivän kuumuudessa ne liikkuvat korkeammille seuduille kallioiden varjoon.
Intiantarien saalistajia ovat leopardi, vuorisusi ja tiikeri. Lauman levätessä vähintään yksi yksilö on aina vartiossa ja hälyttää esimerkiksi petoeläimiä havaitessaan. Hälytysääni on vihellys tai korskahdus. Intiantarien näkö on erittäin hyvä ja ne havaitsevat erityisen helposti alhaalta päin saapuvan vaaran. Sen sijaan ne ovat jonkin verran haavoittuvaisempia ylhäältä päin lähestyttäessä.
Intiantarit lisääntyvät pääasiassa kesäkuun ja elokuun välisenä aikana. Urokset kamppailevat keskenään ensin rituaalinomaisesti päänsä laskemalla ja selkää köyristäen. Etenkin samankokoiset urokset saattavat ottaa lopuksi yhteen keskenään. Naaraat synnyttävät tavallisesti tammikuun ja helmikuun välillä tiineyden kestettyä 178-190 päivää. Kilejä on yleensä vain yksi, mutta joskus harvoin myös kaksi. Muutamat ensimmäiset viikkonsa se viettää piilotellen aluskasvillisuudessa sen emon laiduntaessa. Noin kahden kuukauden kuluttua kili alkaa seurata emoaan, joka imettää sitä 4–6 kuukauden ajan. Sukukypsäksi ne kasvavat kolmen vuoden ikäisinä. Intiantarit voivat elää yhdeksänvuotiaiksi saakka.
Uhat ja suojelu

Kansainvälinen luonnonsuojeluliitto IUCN on luokitellut intiantarin erittäin uhanalaiseksi lajiksi. Koko kannan kooksi on arvioitu alle 2 500 täysikasvuista yksilöä ja kannan uskotaan olevan laskussa. Suurimmat uhat ovat elinympäristön häviäminen ja salametsästys. Eri kannat ovat myös pieniä ja sijaitsevat toisistaan erillään. Intiantari on suojeltu Intiassa, mutta lakia esimerkiksi salametsästyksen suhteen ei seurata useinkaan.
Naaraan pää lähikuvassa.
Nuori yksilö.
Jean-François Tournon

| Mitalit | Mitalit | Mitalit |  |
| --- | --- | --- | --- |
|  Jean-François Tournon |  Jean-François Tournon |  Jean-François Tournon |  |
Maa:   Ranska
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Helsinki 1952 | säilä, joukkuek. |  |
Jean-François Tournon (6. elokuuta 1905 Bois-Colombes – 12. huhtikuuta 1986 Bois-Colombes) oli ranskalainen miekkailija ja olympiamitalisti.
Tournon saavutti säilällä joukkuekilpailussa olympiapronssia Helsingissä 1952, jolloin hän oli 46-vuotias. Lontoon kesäolympialaisissa 1948 hän sijoittui samassa kilpailussa Ranskan joukkueessa viidenneksi. Tournon kilpaili Helsingissä myös säilän yksilökilpailussa. MM-kilpailuissa hän voitti joukkuekilpailussa kolme hopeaa ja yhden pronssimitalin.
The Fury of Our Maker’s Hand

| The Fury of Our Maker’s Hand DevilDriver |
| --- | --- | --- |

Studioalbumin tiedot
 Äänitetty : 2005, Sonic Ranch Studios Tornillo, Texas
 Julkaistu: 28. kesäkuuta 2005
 Tuottaja(t): Colin Richardson
 Tyylilaji: groove metal melodinen death metal
 Kesto: 51.12 74.49 (erikoispainos)
 Levy-yhtiö: Roadrunner
DevilDriverin muut julkaisut
| DevilDriver 2003 | The Fury of Our Maker’s Hand 2005 | The Last Kind Words 2007 |
The Fury of Our Maker’s Hand on DevilDriverin toinen studioalbumi, joka julkaistiin 28. kesäkuuta 2005. Albumin erikoisversio julkaistiin 31. lokakuuta 2006.[lähde? ] Siihen oli lisätty kuusi bonusraitaa ja lisä-DVD, joka sisälsi yhtyeen neljä musiikkivideota.
Kappaleet

End of the Line – 5.03
Driving Down the Darkness – 3.53
Grinfucked – 3.32
Hold Back the Day – 4.14
Sin & Sacrifice – 5.04
Ripped Apart – 4.11
Pale Horse Apocalypse – 4.13
Just Run – 4.15
Impending Disaster – 4.09
Bear Witness Unto – 4.05
Before the Hangman’s Noose – 3.52
The Fury of Our Maker’s Hand – 4.51
Kappaleet > Erikoispainokset bonuskappaleet

Unlucky 13 – 4.06
Guilty as Sin – 3.06
Digging Up the Corpses – 3.53
I Could Care Less – 3.43 (live)
Hold Back the Day – 4.25 (live)
Ripped Apart – 4.29 (live)